**Vuokraussivustojen Benchmarking**

**Tehtävä 1: Sivustojen valinta**

Valitse arvioitavaksi kaksi (2) asunnonvuokraussivustoa. Yritä valita mahdollisimman erilaiset sivustot niin niiden vertailu on hedelmällisempää. Voit käyttää myös loma-asuntojen vuokraussivustoa, eli ei tarvitse olla erityisesti opiskelija-asuntojen vuokrauksesta kyse.

Esittele lyhyesti sivustosi (nimi, kenelle suunnattu, mitä sivuston kautta voi tehdä). Liitä mukaan kuvat pääsivuista ja linkit itse sivustoille.

**Tehtävä 2: Ulkoasun arviointi**

Tutki valitsemiesi sivujen ulkoasua ja valitse sivustoista se joka käyttöliittymän ulkoasu on mielestäsi miellyttävämpi, raikkaampi, houkuttelevampi ja joka antaa luotettavamman vaikutelman.

Kiinnitä huomiota seuraaviin asioihin:

* UI elementtien visuaalinen ilme
  + painikkeet
  + värit
  + fontit
  + kuvitus
  + yms.
* Sivun rakenne
  + UI elementtien asettelu sivulle (mm. kenttien järjestys ja ryhmittely)
  + erilaiset elementit (käyttö ja asettelu)
* Navigointi
  + luonnollisuus, selkeys, yms.

Käytä perusteluissa kokonaisia virkkeitä sekä kuvankaappauksia sivustoilta.

**Tehtävä 3. Käytettävyyden arviointi Nielsenin heuristiikan avulla**

Tutki sivustojen käytettävyyttä ja vertaile kummalla sivustolla on mielestäsi onnistuttu paremmin toteuttamaan Nielsenin heuristiikan avulla:

1. Yksinkertainen ja luonnollinen dialogi
2. Käytä käyttäjien omaa kieltä
3. Minimoi käyttäjän muistikuorma
4. Tee käyttöliittymästä yhdenmukainen
5. Anna käyttäjälle palautetta toiminnoista
6. Anna selkeä poistumistapa eri tiloista ja toiminnoista
7. Anna käyttäjälle mahdollisuus käyttää oikopolkuja
8. Anna virhetilanteista selkeät virheilmoitukset
9. Vältä virhetilanteita
10. Anna riittävä ja selkeä apu ja dokumentaatio

Perustele valintasi sanallisesti esimerkkien ja kuvien avulla kunkin kohdan alle.

**Tehtävä 4. Ideat omaan suunnitelmaan**

Listaa tähän 3 – 5 UI/UX - ideaa näiltä sivustoilta, jotka mielestäsi toimivat hyvin ja joita kannattaisi käyttää myös omassa käyttöliittymädesignissa.