**Demo, käsiteluettelo ja miellekartta**

Laadi miellekartta ja käsiteluettelo seuraavan kuvauksen mukaisesta tilanteesta.

Voit käyttää apuvälineenä mitä tahansa miellekarttoihin sopivaa välinettä, esim.[bubbl.us](http://bubbl.us/).

**Kuvaus turnauksesta**

Kolibri-turnaus järjestetään Pirkka-hallissa 1.-2.12.2019. Viimeinen ilmoittautumispäivä on 5.11.2019.

Ilmoittautumismaksu on 150 €/joukkue, joukkueen yhdyshenkilö saa ilmoittautumisen jälkeen sähköpostin, jossa ovat ilmoittautumistiedot ja joukkuekohtainen viitenumero. Puhelinnumeroa käytetään siinä tapauksessa, että turnauksen aikana joudumme tekemään muutoksia otteluohjelmaan. Otteluohjelmissa käytämme joukkueen lyhenteitä, mutta virallisiin tuloksiin käytämme seuran ja joukkueen oikeaa nimeä ja kotipaikkaa.

Turnauksessa pelataan seuraavat sarjat: M35 - M75 ja N35 - N70. Otteluita pyritään pelaamaan 5 - 7 /joukkue. Jos ilmoittautuneita on sarjassa enemmän kuin 7, joukkueet jaetaan alkulohkoihin.

Kenttiä on käytössä 18, ensimmäiset ottelut alkavat kello 9. Jokaiselle ottelulle on järjestetty tuomari eli joukkueilla ei ole velvollisuutta tuomarointiin.

Ottelut pelataan kahden erän peleinä, pistekatto on 25 pistettä.

